জামিন পেয়ে হাসি মুখে কুলদীপ, ধরনায় উন্নাওয়ের নির্যাতিতা, টেনে হিঁচড়ে সরিয়ে দিল পুলিশ

নয়াদিল্লি: উন্নাও ধর্ষণে জামিন পেয়ে হাসতে হাসতে বেরোলেন অভিযুক্ত কুলদীপ। ধর্ষকের জামিনের রায়ের বিরুদ্ধে প্রতিবাদ জানিয়ে দিল্লি ইন্ডিয়া গেটে ধরনায় উন্নাওয়ের (Unnao Case) নির্যাতিতা ও তাঁর মা। তাঁদের সঙ্গেই উল্টে পুলিশ যে ব্যবহার করল, তা এখন শিরোনামে। প্রতিবাদরত মা ও মে কে কার্যত টেনে সরিয়ে দিল পুলিশ। সেই ভিডিও এখন ভাইরাল।

উন্নাও ধর্ষণের ঘটনা নিয়ে সারা দেশে তোলপাড় হয়েছিল। অভিযুক্তদেক বিরুদ্ধে সরব হয়েছিল লক্ষ লক্ষ মানুষ। ১৫ লক্ষ টাকার বন্ডের বিনিময়ে অভিযুক্ত সেঙ্গারকে জামিনের নির্দেশ দিয়ে দিয়েছে আদালত। উন্নাও ধর্ষণ কাণ্ডে সাজাপ্রাপ্ত বিজেপি-র প্রাক্তন বিধায়ক কুলদীপ সিং সেঙ্গারের যাবজ্জীবন কারাবাসের উপর শর্তসাপেক্ষে স্থগিতাদেশ দিয়েছে দিল্লি হাইকোর্ট। তার প্রতিবাদে দিল্লি গেটের সামনে মঙ্গলবার রাত থেকেই ধর্নায় বসেন নির্যাতিতা। দিল্লি হাইকোর্টের আদেশের বিরোধিতায় ইন্ডিয়া গেটের কাছে বিক্ষোভ শুরু করেন উন্নাওয়ের নির্যাতিতা, তাঁর মা এবং নারী অধিকার কর্মীরা। বিক্ষোভ চলাকালীন দিল্লি পুলিশ নির্যাতিতা, তাঁর মা এবং প্রতিবাদী মহিলাকে বিক্ষোভ স্থল থেকে সরিয়ে দেয়। অভিযোগ, রাতেই ধর্নাস্থল থেকে তাঁদের জোর করে সরিয়ে দেয় দিল্লি পুলিশ। টেনে হিঁচড়ে তুলে দেওয়া হয় ধর্নাস্থল থেকে।

আরও পড়ুন: উন্নাও কাণ্ডে প্রাক্তন বিজেপি বিধায়ক কুলদীপ সিং সেঙ্গারের জামিন

নারী অধিকার কর্মী যোগিতা সোশ্যাল মিডিয়া প্ল্যাটফর্ম এক্স-এ এই ভিডিও পোস্ট করে আদালতের রায়ের উপর ক্ষোভ প্রকাশ করেন। তিনি লেখেন, “বাহ্ রে দেশের আইন, এটাই দেশের ন্যায়। কীভাবে বাঁচাবেন দেশের মেয়েদের, কীভাবে ন্যায় পাবেন! এই মেয়েটি উন্নাও গণধর্ষণের শিকার।পাশবিক অত্যাচারের পুলিশি হেফাজতে বাবার মৃত্যু হয়, গাড়ি দুর্ঘটনায় মৃত্যু হয় কাকিমা ও আইনজীবীর, ১০০টির বেশি সেলাই, একাধিক হাড় ভেঙে যায়, ৬ মাস ভেন্টিলেটরে থাকার পর জীবন বাঁচে তাঁর এবং এখন…। এটা কেমন ন্যায়??? নির্যাতিতা ন্যায় চেয়ে কাঁদছে – বলছে আত্মহত্যার ছাড়া আর কোনও পথ নেই।”

নির্যাতিতার অভিযোগ, ২০২৭ সালে উত্তর প্রদেশ বিধানসভা নির্বাচনের আগে কুলদীপকে ধর্ষণ মামলায় জামিন দিয়েছে দিল্লি হাইকোর্ট। জামিনের নির্দেশ বাতিলের আবেদন জানিয়েছেন তিনি। আদালতের সিদ্ধান্তের পরে তিনি আতঙ্কিত বলেও জানান নির্যাতিতা।নির্যাতিতা বলেন, ‘আদালতের এই রায় শুনে আমার খারাপ লেগেছে। তখনই আমার আত্মহত্যা করতে ইচ্ছে করছিল, কিন্তু পরিবারের কথা ভেবে নিজেকে সামলে নিয়েছি। আমাদের প্রতি অবিচার করা হয়েছে। নির্বাচন আসছে, আর তাকে জামিনে মুক্তি দেওয়া হয়েছে যাতে তার স্ত্রী নির্বাচনে প্রতিদ্বন্দ্বিতা করতে পারে।

#WATCH | Delhi: Police remove 2017 Unnao rape case victim, her mother, and women activist Yogita Bhayana from the protest site near India Gate.

They were holding a protest against the Delhi High Court’s order suspending the sentence of 2017 Unnao rape case accused, Kuldeep… https://t.co/RTtewzObCz pic.twitter.com/Stuv4unBor

— ANI (@ANI) December 23, 2025